Էդվարդ Սարգսյան

Էդվարդ Սիրակի Սարգսյան (), հայ արձակագիր, երգիծաբան, լրագրող։ ԽՍՀՄ գրողների միության անդամ 1973 թվականից։ ԽՄԿԿ անդամ 1957 թվականից։

Կենսագրություն 
Էդվարդ Սարգսյանը ծնվել է 1927 թվականի ապրիլի 5-ին, Երևանում։ 1947 թվականին ավարտել է Երևանի էլեկտրամեքենաշինական տեխնիկումը և մինչև 1952 թվականը աշխատել Երևանի Վ. Ի. Լենինի անվան էլեկտրամեքենաշինական գործարանում որպես կոնստրուկտոր։ 1957 թվականին ավարտել է Երևանի պետական համալսարանի բանասիրական ֆակուլտետի ժուռնալիստիկայի բաժինը։ 1957-1962 թվականներին որպես բաժնի վարիչ աշխատել է «Երեկոյան Երևան» թերթում։ 1962 թվականից աշխատում է «Ոզնի» երգիծական հանդեսում, սկզբում որպես բաժնի վարիչ, 1972 թվականից՝ պատասխանատու քարտուղար։

Մահացել է 2003 թվականին։ Թաղված է Երևանի Շահումյանի գերեզմանատանը։

Երկեր 
 Ծանոթ ամուսիններ (երգիծական պատմվածքներ), Երևան, «Հայաստան» 1970, 204 էջ։
 Հրամայված է ժպտալ, Երևան, «Հայաստան», 1976, 216 էջ։
 Խաբեության փառատոն։ Երգիծանք, հումոր։ Նաիրի, 1991, 240 էջ։

Ծանոթագրություններ 

Հայ արձակագիրներ
Հայ երգիծաբաններ
Հայ լրագրողներ
ԵՊՀ շրջանավարտներ
ԽՍՀՄ գրողների միության անդամներ
ԽՄԿԿ անդամներ